# Alfreð Gíslason

Alfreð Gíslason
|  |
| Država
 |  Island
 |
| Osobni podatci
 |
| **Datum rođenja** | 7. rujna 1959.
 |
| **Mjesto rođenja** |  Akureyri, Island
 |
| **Visina** | 1.91 m
 |
| **Pozicija** | lijevi vanjski
 |
| **Ruka** | desna
 |
| Profesionalni klubovi
 |
| **Godina** | **Klub** | **Uta. (gol.)** |
|  |  |
| 0000 – 1980  |  KA Akureyri  |
|  1980 – 1983  |  Knattspyrnufelag Reykjavík  |
|  1983 – 1988  |  TUSEM Essen  |
|  1988 – 1989  |  Knattspyrnufelag Reykjavík  |
|  1989 – 1991  |  Bidasoa Irún  |
|  1991 – 1995  |  KA Akureyri  |
|  |
| Reprezentacija
 |
| **Godina** |  | **Uta. (gol.)** |
| 0000 –
 |  Island
 | 190 (542)
 |
| Trenirane momčadi
 |
|  |  |
|  1991 – 1997  |  KA Akureyri (trener-igrač) |
|  1997 – 1999  |  SG VfL/BHW Hameln
 |
|  1999 – 2006  |  SC Magdeburg
 |
|  2006 – 2008  |  Island
 |
|  2006 – 2008  |  VfL Gummersbach
 |
|  2008 – 2019  |  THW Kiel
 |
|  2020 –  |  Njemačka
 |

**Alfreð Gíslason** (islandski izgovor:  [ˈalfrɛð ˈgislasɔn] ; Akureyri, 7. rujna 1959.), islandski rukometni trener i bivši igrač koji je igrao na poziciji lijevog vanjskog. Igračku i trenersku karijeru većinom je proveo na Islandu i u Njemačkoj, a od 2020. godine izbornik je reprezentacije Njemačke.

## Igračka karijera

Gíslason u dresu islandske reprzentacije na Svjetskom B prvenstvu 1989. godine.
Za vrijeme igračke karijere, Gíslason je igrao kao lijevi vanjski. Do 1980. godine igrao je u KA Akureyriju, klubu iz svog rodnog grada. Nakon toga prelazi u Knattspyrnufelag Reykjavík, gdje igra do 1983. godine, kada prelazi u Njemačku i potpisuje za TUSEM Essen. S Essenom je dva puta bio nacionalni prvak te osvajač kupa 1988. godine. Iste godine vraća se ponovo, na jednu sezonu, u Reykjavík, nakon čega odlazi u španjolski klub Bidasoa Irún. Tamo igra do 1991. godine, nakon čega se vraća u svoj matični KA Akureyri kao trener-igrač, u kojem se 1995. godine i umirovio.

Gíslason je bio i islandski reprezentativac, skupivši 190 nastuoa uz 542 gola za reprezentaciju.

## Trenerska karijera

Gíslasonov prvi trenerski angažman došao je 1991. godine, kada je kao trener-igrač vodio KA Akureyri do 1995. godine, a do 1997. godine samo kao trener. Tada je dobio svoj prvi inozemni angažman, u njemačkom prvoligašu SG VfL/BHW Hamelnu, s kojim nije osigurao ostanak u prvoj ligi te je dobio otkaz, a naslijedio ga je njegov pomoćnik Frank-Michael Wahl. Međutim, Gíslason je već tokom te sezone dogovorio posao u SC Magdeburgu, u koji tako prelazi 1999. godine i ostaje kao glavni trener sve do 2006. godine; naslijedio ga je njegov pomoćnik, Gheorghe Licu.

Kao i ranije, Gíslason je već imao dogovoreno preuzimanje VfL Gummersbach od početka 2007. godine, međutim već je početkom sezone 2006./2007. preuzeo klub nakon što je njegov prethodnik, Velimir Kljaić, morao otići zbog zdravstvenih i obiteljskih razloga. Paralelno je od 2006. godine vodio i islandsku reprezentaciju, ali je dobio otkaz 2008. godine nakon Eura 2008. godine. U istom periodu, THW Kiel otkupljuje njegov ugovor i dovodi ga kao glavnog trenera u klubu. Kiel je vodio sve do 2019. godine, a 2020. godine preuzeo je klupu njemačke reprezentacije, nakon što je Christian Prokop dobio otkaz.

## Privatni život

Alfreð Gíslason završio je studij povijesti te je, osim rukometni trener, po zanimanju i povjesničar. Do njezine smrti 31. svibnja 2021. godine bio je u braku s Karom Guðrún Melstað, s kojom ima i troje djece.

## Reference

## Literatura

* D. Lange: *Ein sturer Isländer.* u: *Handballwoche.* Izdanje 4/2008, S. 14.
* *Alfreð Gíslason* im Munzinger-Archiv (Artikelanfang frei abrufbar)

## Vanjske veze

* Persönliche Daten auf der Seite des THW Kiel
* Alfreð Gíslason na Olympediji